Aalborg Stiftstidende, 1843-09-09
Af en Beretning i Rendsburger Wochenblatt om en Fest i Rendsborg i Anledning af det tusindagrige Jubilæum for Overeenskomsten til Verduun, optage vi den slesvigske Advocat Dr. Gülichs Skaal som et Beviis paa, til hvilken Yderlighed Schleswigholsteinernes Fortydskningsbestræbelser gaae, og hvor stor Talefrihed den danske Regjering indrømmer en Germanoman i en dansk Fæstning; herpaa gjøre vi opmærksom, ikke for at fremkalde en Talefrihedsaction, men blot til Sammenligning. Den foregaaende Taler, Advocat Wiggers, havde for sine Øine opstillet Kortet og i Aanden seet et Tydskland fra Kongeaaen til Adiges Dale og fra Weichselen til Rhinen med 40 Millioner Mennesker. Den slesvigske Advocat Gülich fortsatte i samme Aand; han sagde, "at de Ord, som vare talte i den nordligste Stad i det tydske Forbund (Manden mener: "Rendsborg, men ikke i det tydske Land, havde klinget dybt i hans Hjette, og at de endnu til hans Glæde gjenklang deri. Hans Forgængers Skaal havde gjældt det tydske Forbund, og ogsaa nævnt de Lande, som, skjøndt de ikke stode i nogen politisk Forbindelse med Tydskland, dog ved deres Aand, deres Følelse, Sprog, Ønsker og Trang hørte dertil, og ikke heri stod tilbage for nogen tydsk Folkestamme, som aldrig vilde skille sig fra Tydskland. Vel havde den forrige Toast gjort opmærksom paa den smertelige Omstændighed, at Tydskland endnu ikke var saa stort og mægtigt, som dets Beboere ønskede det, og at det endnu manglede flere Goder, som ere nødvendige til et Folks Lykke og Vel(Pressefrihed, Offentlighed og Mundlighed i Retsforhandlingen, Edsvorneretter, sikkrede Constitutioner, Flaade ofv.)Men dog vilde de tydske Lande, som ikke hørte til det politiske Tydskland, med Glæde træde ind i den politiske Forbindelse, da de vilde finde deres Lykke i den, og Tydskernes Lod maatte blive bedre og skjønnere. Saaledes forholdt det sig ogsaa med det hele tydske Land, hvorfra han stammede, med Slesvig, Holsteens Søsterland. Slesvig var tydsk, og aldrig meere kunde de Danske fordre det som deres Eiendom, som en Bestanddeel af det danske Kongerige. Det lod sig vel ikke nægte, at der i det nordlige Slesvig tales et Sprog som ikke var Tydsk. Men ligesaalidt kunde det gjælde for Dansk, men var et Patois af Dansk, Plattydsk, Frisisk, ja endogsaa engelske Ord forekom deri. Men om man ogsaa vilde indrømme, at der i Slesvig fandtes en Blanding af to Sprog, i det Sydlige det Tydske, i det Nordlige det Danske, saa var Hertugdømmet Slesvig derfor ikke dansk, ligesaalidt som et blandet Sprog frembragte en blandet Følelse. Og denne Nordslesvigernes Følelse var ikke dansk men tydsk, som det havde viist sig ved mange Leiligheder, navnlig ogsaa ved Festen i Aabenraa. Saa vilde Taleren da ønske, at et Land, som havde tydske Elementer i sig, ogsaa ret snart maatte høre til Tydsklands politiske Forbindelse, og han vilde udbringe en Tost for, at det politiske Tydskland snart maatte stemme overeens med det nationale Tydskland, hvor alle Tydsksindede ikke meere ligge udenfor det tydske Statsforbundsgrændser, Et af de længste Ord i det danske Sprog er uden Tvivl følgende: "Landsbyskolelærerenkeforsørgelseskassefondstilveiebringelsesforslag, thi det bestaaer af 23 Stavelser. (Dv.)Man mener, at den forehavende Tivolitour fra Odense paa Hentouren skulde gaae Nord om, forbi Kronborg, for at man i Morgenbelysning kunde nyde de smukke Prospecter af Sjælland, Skaane og Hveen; Hjemtouren skulde derimod, sønden om, tangere Møens Klint, Falster, Lolland og Øerne i Beltet. Blev Person-Antallet tilstrækkeligt, vilde man ogsaa ombord kunne arrangere Et og Andet under Farten til Fornøielse for Øie og Øre. Hvad man ellers ved denne, som det haabes glædelige, Tour kunde beklage er, at Odense, der næst Kjøbenhavn er Rigets største og vigtigste Stad, skal beile til andre Byer og et Dampskib, istedetfor at den med Fordeel selv kunde holde en saadan Vand-Deligence til Byens og Omegnens baade Nytte og Fornøielse. "Men hedder det i Jndrykkelsen i Hemp. Av. – da dog Tidspunctet for en saadan Acqvisition er i Opgaaende, saa ville vi p. t. suspendere alle slige ydmygende Betragtninger, især fordi Tivolitourens Jdee tilhører det smukke Kjøn og som maaskee derved bedre har fremskyndet hiint Tidspunct, end alle vore tidligere Kræmmer=Beregninger. Gid derfor at Projectet maatte reussere og at Reisen maatte bringe alle Deeltagerne et glædeligt Udbytte og Stof i Fremtiden til mangen behagelig Erindring."